钦定古今图书集成/明伦汇编/闺媛典/第020卷 > 《花心动》阮逸女
## 钦定古今图书集成/明伦汇编/闺媛典/第020卷 > 《花心动》阮逸女

仙苑春浓，小桃开、枝枝已堪攀折。乍雨乍晴，轻暖轻
寒，渐近赏花时节。柳摇台榭东风软，帘栊静、幽禽调
舌。断魂远、闲寻翠径，顿成愁结。此恨无人共说。还
立尽黄昏，寸心空切。强整绣衾，独掩朱扉，簟枕为谁
铺设。夜长更漏传声远，纱窗映、银釭明灭。梦回处、梅
梢半笼淡月。